Balx universiteti. Balx universiteti ( ; Pashtu d ) Afgʻoniston shimolidagi Balx viloyatining poytaxti Mozori Sharifda joylashgan davlat universitetidir . Universitet 1986-yilda tashkil etilgan. 18 000 ga yaqin talaba tahsil oladi va Afgʻonistonda Kobul universiteti va Nangarhor universitetlaridan keyingi uchinchi oʻrinda turadi. Fakultetlar tibbiyot, muhandislik, iqtisod, jurnalistika, adabiyot, huquq fanlaridan iborat. „Balx ilmiy jurnali“ va „Marafat“ nomli matbaa va nashriyot ilmiy jurnallari boʻlib, ularning har ikkalasida ham oʻqituvchilarning ishlari va ilmiy izlanishlari davomiy chop etilib boradi. Universitetining Balx oylik istiqboli (Balx universitetining madaniy va tahliliy gazetasi) va Balx Jurnalistika oylik gazetasi (Jurnalistlar dunyoqarashi) mavjud. Talabalar uchun qulay va shinam Universitet kutubxonasidan foydalanish imkoniyati mavjud. Bundan tashqari, universitetda jismoniy tarbiya va sport tadbirlari uchun maxsus sharoitlar mavjud. Afgʻonistonni qayta tiklashga jarayoni doirasida Pokiston hukumati 10 million dollarlik alohida blok boʻlgan Liaquat Ali Xon muhandislik fakultetini qoʻshib 2012 yilda universitetni kengaytirdi.